stanford-oval/wikipedia huggingface dataset:
ג'ירף קורדופן

| ג'ירף קורדופן |
| --- | --- |
 Giraffa camelopardalis antiquorum (Vincennes Zoo) 2
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: ג'ירפיים
סוג:: ג'ירף
מין:: ג'ירף מנומר
תת־מין:: ג'ירף קורדופן
שם מדעי
 Giraffa Camelopardalis Antiquorum ‏1835
תחום תפוצה
   תפוצת ג'ירף הקורדופן מסומנת בירוק בהיר

ג'ירף קורדופן (שם מדעי: Giraffa camelopardalis antiquorum) הוא תת-מין של ג'ירף מנומר החי בדרום צ'אד, הרפובליקה המרכז-אפריקאית, צפון קמרון והרפובליקה הדמוקרטית של קונגו. בעבר היה ויכוח באשר לגבולות של תפוצת מין זה בהשוואה לגבולות הג'ירף הדרום אפריקני – קבוצות מסוימות בצפון קמרון נחשבו לג'ירף מערב אפריקני. מחקרים גנטיים שנערכו בשנת 2007 בגני חיות חשפו כי למעשה כל ה"ג'ירפים המערב אפריקניים" בגני חיות הם ג'ירפים קורדופניים.
בהשוואה לשאר תת-המינים, ג'ירף קורדופן מתאפיין בכתמים קטנים באופן יחסי, לא סדירים בפנים הרגליים.
שמו של תת-המין מתייחס לאזור קורדופן שבסודאן.
לפי הערכה, פחות מ-3000 ג'ירפים חיים באזור התפוצה של תת-המין, שהוא אזור רווי מלחמות בין בני אדם, ובנוסף יש 65 פרטים החיים בשבי.
הערות שוליים

↑  ג'ירף קורדופן באתר הרשימה האדומה של IUCN
ערך זה הוא קצרמרבנושא יונקים. אתם מוזמנים לתרום לוויקיפדיה ו.
ג'ואל קורי

| --- | --- |

 לידה:  10 ביוני 1989 (בן 35) לונדון, בריטניה
 שם לידה:  Joel Corry 
 מוקד פעילות:  הממלכה המאוחדת 
 תקופת הפעילות:  מ-2012
 מקום לימודים:  Stokesley School 
 עיסוק:  די ג'יי, מפיק מוזיקלי
 סוגה:  מלבורן באונס, טץ' האוס, טרופיקל האוס
 שפה מועדפת:  אנגלית 
 כלי נגינה:  פונוגרף, דוגם צלילים, כלי מקלדת
 חברת תקליטים:  אסולים רקורדס
 שיתופי פעולה בולטים:  MNEK, היילי מיי
 www.joelcorry.com
 פרופיל ב-IMDb
 
ג'ואל קורי (באנגלית: Joel Corry; נולד ב-10 ביוני 1989) הוא די ג'יי, מפיק מוזיקלי ואישיות טלוויזיה בריטית. הוא התפרסם ב-2019 עם הוצאת הסינגל "Sorry", בהשתתפות הזמרת היילי מיי (אשר לא קיבלה קרדיט בקליפ הרשמי לשיר), אשר הגיע למקום השישי במצעד השירים הבריטי. ב-2020, קורי הוציא את הסינגלים "Lonely" ו-"Head & Heart". האחרון, בהשתתפות הזמר MNEK, היה שישה שבועות במקום הראשון במצעד השירים הבריטי וגם הפך לשיר הראשון שלו שהגיע לבילבורד הוט 100.
קריירה

ב-2015 הוא הוציא לאור את שירי הבכורה שלו "Back Again" ו-"Light It Up". ב-2017 הוא הוציא לאור את השירים "Just Wanna", "All The Things", "All Night", "Sunlight" ו-"Feel This Way". ב-2018 הוא הוציא לאור את השיאים "Hurt", "All I Need", "Only You", "Good As Gold" ו-"Fallen", האחרון, בהשתתפות הזמרת היילי מיי, הושמע בהשמעת בכורה בתוכנית "Our Culture Mag". באפריל 2019 הוא הוציא לאור את הסינגל "Sorry"; השיר מארח קולות של הזמרת היילי מיי. הוא הושמע בתוכנית הראילטי של ITV2, אי אהבה. השיר הגיע למקום השישי במצעד השירים הבריטי.
ביולי 2020, הוציא לאור את השיר "Head & Heart" בהשתתפות MNEK. השיר הגיע למקום הראשון במצעד השירים הבריטי. הוא נשאר במקום הראשון במשך שישכ שבועות והפף ללהיט. ב-11 בספטמבר 2020, השיר קיבל מעמד פלטינה על כך שמכר 600,000 עותקים.
ב-29 באוקטובר 2021, הוא הוציא, בשיתוף פעולה עם מייבל, את הסינגל "I Wish".
ב-21 באוקטובר 2022, הוא הוציא, בשיתוף פעולה עם טום גרנן, את הסינגל "Lionheart (Fearless)". הסינגל הגיע למקום ה-18 במצעד הסינגלים הבריטי.
דיסקוגרפיה > סינגלים

| שנה | שם | אלבום |
| --- | --- | --- |
| 2015 | "Back Again" | ללא אלבום |
| 2015 | "Light It Up" | ללא אלבום |
| 2017 | "Just Wanna" | ללא אלבום |
| 2017 | "All The Things" | ללא אלבום |
| 2017 | "All Night" | ללא אלבום |
| 2017 | "Sunlight" | ללא אלבום |
| 2017 | "Feel This Way" | ללא אלבום |
| 2018 | "Hurt" | ללא אלבום |
| 2018 | "All I Need" | ללא אלבום |
| 2018 | "Only You" | ללא אלבום |
| 2018 | "Good As Gold" (בהשתתפות היילי מיי) | ללא אלבום |
| 2018 | "Fallen" (בהשתתפות היילי מיי) | ללא אלבום |
| 2019 | "Sorry" (בהשתתפות היילי מיי) | Another Friday Night |
| 2020 | "Lonely" | Another Friday Night |
| 2020 | "Head & Heart" | Another Friday Night |
| 2021 | "Bed" | Another Friday Night |
| 2021 | "Out Out" | Another Friday Night |
| 2021 | "I Wish" | Another Friday Night |
| 2022 | "What Would You Do?" | Another Friday Night |
| 2022 | "History" | Another Friday Night |
| 2022 | "Lionheart (Fearless)" | Another Friday Night |
| 2022 | "Molly" |  |
| 2023 | "Yeah" |  |
| 2023 | "Nikes" |  |
| 2023 | "Do U Want Me Baby" | Another Friday Night |
| 2023 | "Dance Around It" | Another Friday Night |
| 2023 | "0800 Heaven" | Another Friday Night |
| 2023 | "Desire" | Another Friday Night |
| 2023 | "Drinkin'" | Another Friday Night |
דיסקוגרפיה > רמיקסים

| שנה | שם | מבצעים |
| --- | --- | --- |
| 2019 | "Trampoline" (רמיקס של ג'ואל קורי) | שאד וזאין |
| 2019 | "I Don't Need Love" (רמיקס של ג'ואל קורי) | קארין הארדינג וWh0 |
| 2019 | "Next Mistake" (רמיקס של ג'ואל קורי) | אייקונה פופ |
| 2019 | "We Got Love" (רמיקס של ג'ואל קורי) | סיגלה בהשתתפות אלה הנדרסון |
| 2019 | "Buss Down" (דאב של ג'ואל קורי) | אייץ' בהשתתפות זיזי |
| 2019 | "Sad" (רמיקס של ג'ואל קורי) | צ'ינו רוזה בהשתתפות אפרוג'ק |
| 2019 | "You Get What You Give (Music In You)" (רמיקס של ג'ואל קורי) | בילי דה קיד בהשתתפות נטלי גריי |
| 2019 | "You Get What You Give (Music In You)" (דאב של ג'ואל קורי) | בילי דה קיד בהשתתפות נטלי גריי |
| 2019 | "Unlovable" (רמיקס של ג'ואל קורי) | גלואי |
| 2019 | "Own It" (רמיקס של ג'ואל קורי) | סטורמזי בהשתתפות אד שירן ובורנה בוי |
| 2020 | "Lonely" (מיקס VIP) | ג'ואל קורי |
| 2020 | "New Me" (רמיקס של ג'ואל קורי) | אלה אייר |
| 2020 | "See The Sky" (רמיקס של ג'ואל קורי) | אנאבל אנגולד |
| 2020 | "Better Off Without You" (רמיקס של ג'ואל קורי) | בקי היל בהשתתפות שיפט K3Y |
| 2020 | "Pour The Milk" (רמיקס של ג'ואל קורי) | רובי דוארטי וקייס |
| 2020 | "Details" (רמיקס של ג'ואל קורי) | אוליבר הלדנס בהשתתפות בוי מתיוס |
| 2020 | "Rover" (רמיקס של ג'ואל קורי) | S1mba בהשתתפות DTG |
| 2020 | "Wherever You Are" (רמיקס של ג'ואל קורי) | קודאליין |
| 2020 | "Lay Your Head On Me" (רמיקס של ג'ואל קורי) | מייג'ור לייזר בהשתתפות מרקוס מומפורד |
| 2020 | "Head & Heart" (מיקס VIP) | ג'ואל קורי בהשתתפות MNEK |
| 2020 | "Smile" (רמיקס של ג'ואל קורי) | קייטי פרי |
| 2020 | "Tick Tock" (רמיקס של ג'ואל קורי) | קלין בנדיט ומייבל בהשתתפות 24kGoldn |
| 2020 | "Diamonds" (רמיקס של ג'ואל קורי) | סם סמית' |
| 2021 | "Body" (רמיקס של ג'ואל קורי) | מייגן די סטליון |
| 2021 | "Damage" (רמיקס של ג'ואל קורי) | H.E.R. |
הערות שוליים

↑  Premiere: Joel Corry 'Fallen' feat. Hayley May, Our Culture, ‏2018-12-14 (באנגלית בריטית)
↑  Official Singles Chart Top 100 | Official Charts Company, www.officialcharts.com (באנגלית)
↑  Joel Corry Ft Mnek, BPI
↑  Trampoline (Joel Corry Remix) - Single by SHAED, ZAYN & Joel Corry (באנגלית אמריקאית), נבדק ב-2021-02-28
↑  I Don't Need Love (Joel Corry Remix) - Single by Karen Harding & Wh0 (באנגלית אמריקאית), נבדק ב-2021-02-28
↑  Next Mistake (Remixes), נבדק ב-2021-02-28
↑  We Got Love (Joel Corry Remix) [feat. Ella Henderson] - Single by Sigala (באנגלית אמריקאית), נבדק ב-2021-02-28
↑  Buss Down (Joel Corry Dub) [feat. ZieZie] - Single by Aitch (באנגלית אמריקאית), נבדק ב-2021-02-28
↑  Sad (feat. Afrojack) [Joel Corry Remix] - Single by Chico Rose (באנגלית אמריקאית), נבדק ב-2021-02-28
↑  You Get What You Give (Music in You) (Joel Corry Remix) [feat. Natalie Gray] - Single by Billy Da Kid (באנגלית אמריקאית), נבדק ב-2021-02-28
↑  You Get What You Give (Music in You) (Joel Corry Dub) [feat. Natalie Gray] - Single by Billy Da Kid (באנגלית אמריקאית), נבדק ב-2021-02-28
↑  Unlovable (Joel Corry Remix) - Single by Glowie & Joel Corry (באנגלית אמריקאית), נבדק ב-2021-02-28
↑  Own It (feat. Ed Sheeran & Burna Boy) [Joel Corry Remix] - Single by Stormzy (באנגלית אמריקאית), נבדק ב-2021-02-28
↑  Lonely (VIP Mix) - Single by Joel Corry (באנגלית אמריקאית), נבדק ב-2021-02-28
↑  New Me (Joel Corry Remix) - Single by Ella Eyre (באנגלית אמריקאית), נבדק ב-2021-02-28
↑  See the Sky (Joel Corry Remix) - Single by Anabel Englund (באנגלית אמריקאית), נבדק ב-2021-02-28
↑  Pour the Milk (Joel Corry Remix) - Single by Robbie Doherty, Keees. & Joel Corry (באנגלית אמריקאית), נבדק ב-2021-02-28
↑  Details (Joel Corry Remix) [feat. Boy Matthews] - Single by Oliver Heldens & Joel Corry (באנגלית אמריקאית), נבדק ב-2021-02-28
↑  Rover (feat. DTG) [Joel Corry Remix] - Single by S1mba (באנגלית אמריקאית), נבדק ב-2021-02-28
↑  Wherever You Are (Joel Corry Remix) - Single by Kodaline (באנגלית אמריקאית), נבדק ב-2021-02-28
↑  Lay Your Head on Me (feat. Marcus Mumford) [Joel Corry Remix] - Single by Major Lazer (בAustralian English), נבדק ב-2021-02-28
↑  Head & Heart (feat. MNEK) [VIP Mix] - Single by Joel Corry (באנגלית אמריקאית), נבדק ב-2021-02-28
↑  Mike Wass, Katy Perry Unleashes “Smile” Remixes From Joel Corry & Giorgio Moroder, IDOLATOR, ‏September 3, 2020
↑  Tick Tock (feat. 24kGoldn) [Joel Corry Remix] - Single by Clean Bandit & Mabel (באנגלית אמריקאית), נבדק ב-2021-02-28
↑  Diamonds (Joel Corry Remix) - Single by Sam Smith (באנגלית אמריקאית), נבדק ב-2021-02-28
↑  Megan Thee Stallion Taps Joel Corry for New 'Body' Remix - Rolling Stone, web.archive.org, ‏2021-02-15
| --- | --- |
בקרת זהויות :  ISNI: 0000 0004 7953 9577  LCCN: no2022076740  MusicBrainz: 7b545a9d-0be7-4a32-90ff-154489117216  VIAF: 2024165628883142480008   WorldCat (עם VIAF): 2024165628883142480008
ג'יימס מקגוורן

ג'יימס פ. מקגוורן (באנגלית: James F. McGovern;‏ נולד ב-28 בנובמבר 1946) הוא תת-מזכיר חיל האוויר של ארצות הברית בשנים 1986–1989. מדצמבר 1988 ועד אפריל 1989 הוא כיהן כמזכיר חיל האוויר בפועל.
ראשית חייו

ג'יימס מקגוורן נולד בדייטון, אוהיו. הוא למד באקדמיה הימית של ארצות הברית, שם הוא הוסמך כבוגר במדעים ב-1969. לאחר מכן ועד 1979 הוא שירת בשירות פעיל בצי ארצות הברית ולאחר מכן הוא המשיך בכוחות המילואים של הצי.
ב-1978 סיים מקגוורן לימודי תואר JD במשפטים באוניברסיטת ג'ורג'טאון.
קריירה בממשל

בין השנים 1978–1981 הוא היה שותף במשרד עורכי הדין "דיקסטיין שפירו" בוושינגטון הבירה. לאחר מכן ועד 1982 הוא שימש כיועץ המשפטי הכללי של ועדת הכוחות המזוינים של הסנאט, בתקופה בה עמד בראשה הסנאטור הרפובליקני מטקסס ג'ון טאוור. בהמשך הוא קודם והיה לראש צוות הוועדה והיועץ הראשי שלה ובתפקיד זה הוא שימש עד 1987.
ב-17 בספטמבר 1986 מינה הנשיא רונלד רייגן את מקגוורן כתת-מזכיר חיל האוויר של ארצות הברית. מדצמבר 1988 ועד אפריל 1989 הוא כיהן כמזכיר חיל האוויר בפועל.
לאחר פרישתו

לאחר סיום שירותו בממשל הפדרלי שימש מקגוורן במשך שבע שנים כנשיא קונצרן טלדיין. לאחר מכן הוא שימש כנשיא חברת טריפוליס טכנולוגיות, כמנהל הכלכלי של חברת אל קמינו, כמנהל הכלכלי של חברת דנהיל טכנולוגיות, כמנהל הכלכלי של חברת מקגוורן ושות' וכמנהל הכלכלי של חברת קולפוינט. ב-2005 הוא היה לחבר בדירקטוריון של תאגיד פרסונד וב-2016 הוא הצטרף למועצת המנהלים של חברת אינגרם מיקרו.
ג'ואל פרילנד

| --- | --- |

 לידה:  7 בפברואר 1987 (בן 37) סוריי, אנגליה
 עמדה:  פאוור פורוורד, סנטר
 גובה:  2.10 מטרים
 מספר:  19 
 מכללה:  פרנבורג
 דראפט:  בחירה מספר 30, 2006 פורטלנד טרייל בלייזרס
 קבוצות כשחקן
 2005 - 2006   2006 - 2009   2009 - 2012   2012 - 2015   2012   2015 -:  גראן קנריה ב'   גראן קנריה  אוניקאחה מאלגה   פורטלנד טרייל בלייזרס   ← איידהו סטאמפיד   צסק"א מוסקבה
 
ג'ואל פרילנד (באנגלית: Joel Freeland; נולד ב-7 בפברואר 1987 בסוריי, אנגליה) הוא כדורסלן עבר בריטי המשחק בעמדות הפאוור פורוורד והסנטר בקבוצת צסק"א מוסקבה ובנבחרת בריטניה. גובהו 2.10 מטרים.
פרילנד החל את הקריירה המקצוענית שלו בליגה הספרדית השלישית במדי גראן קנריה ב', במדיה קלע 14.8 נקודות והוריד 7.6 ריבאונדים. לאחר עונה זו נבחר במקום ה-30 על ידי פורטלנד טרייל בלייזרס ב-דראפט ה-NBA, אך הוחזר לאירופה כדי לשפר את יכולתו וחתם בקבוצת גראן קנריה הבוגרת. בשתי עונותיו הראשונות בקנריה לא הרבה לשחק, אולם לאחר עונה שלישית מוצלחת בה קבע ממוצעים של 9.9 נקודות ו-4.7 ריבאונדים למשחק עבר לקבוצת היורוליג אוניקאחה מאלגה תמורת 4.5 מיליון אירו וחתם על חוזה לחמש שנים בקבוצה.
כבר בעונתו הראשונה במלאגה הפגין יכולת יוצאת מן הכלל ואט אט הפך לשחקן חמישייה קבוע. הוא הוביל את קבוצתו לסדרת חצי גמר הליגה הספרדית, שם הפסידה מלאגה 3-0 לברצלונה, אך גם היה שותף לעונה הכושלת של הקבוצה ביורוליג, ממנו הודחה מלאגה כבר בשלב ה"טופ-16". בסך הכל קבע פרילנד בעונה זו ממוצעים טובים במיוחד של 12.3 נקודות, 5.1 ריבאונדים, חטיפה אחת וחסימה למשחק בליגה ו-10.1 נקודות ו-5.1 ריבאונדים למשחק ביורוליג.
פרילנד שיחק בנבחרת בריטניה, בין היתר ביורובאסקט 2009.
סטטיסטיקת קריירה

נכון לסוף עונת 2014/15‏
סטטיסטיקת קריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | מאלגה | 14 | 6 | 19.7 | 0.484 | 0.211 | 0.667 | 5.1 | 0.7 | 0.4 | 0.4 | 10.1 |
| 2010/2011 | מאלגה | 15 | 14 | 25.5 | 0.603 | 0.273 | 0.788 | 6.3 | 1.3 | 0.7 | 0.6 | 13.9 |
| 2011/2012 | מאלגה | 14 | 12 | 25.8 | 0.510 | 0.250 | 0.667 | 6.8 | 0.6 | 0.2 | 0.1 | 12.6 |

| קריירה |  | 43 | 32 | 23.7 | 0.533 | 0.239 | 0.725 | 6.1 | 0.9 | 0.4 | 0.4 | 12.2 |
סטטיסטיקת קריירה > בעונה הסדירה ב-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/13 | פורטלנד | 51 | 1 | 9.4 | 0.408 | 0.000 | 0.667 | 2.3 | 0.3 | 0.3 | 0.2 | 2.6 |
| 2013/14 | פורטלנד | 52 | 0 | 14.0 | 0.475 | 0.000 | 0.690 | 4.0 | 0.7 | 0.2 | 0.4 | 3.3 |
| 2014/15 | פורטלנד | 48 | 8 | 12.9 | 0.490 | 0.000 | 0.840 | 4.0 | 0.3 | 0.2 | 0.5 | 3.5 |

| קריירה |  | 151 | 9 | 12.1 | 0.459 | 0.000 | 0.728 | 3.4 | 0.4 | 0.2 | 0.4 | 3.2 |
סטטיסטיקת קריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014 | פורטלנד | 9 | 0 | 2.7 | 0.000 | 0.000 | 0.500 | 0.9 | 0.1 | 0.1 | 0.1 | 0.1 |
| 2015 | פורטלנד | 2 | 0 | 3.5 | 0.000 | 0.000 | 0.000 | 0.5 | 0.0 | 0.5 | 0.0 | 0.0 |

| קריירה |  | 11 | 0 | 2.8 | 0.000 | 0.000 | 0.500 | 0.8 | 0.1 | 0.2 | 0.1 | 0.1 |
הערות שוליים

↑  Joel Freeland #19 Height: 210 cm Weight: 112 kg.
↑  קבוצת המשנה של גראן קנריה מליגת העל.
↑  Joel Freeland career stats באתר NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
ברית המועצות במשחקים הפאראלימפיים

ברית המועצות שלחה רק שתי משלחות אל המשחקים הפאראלימפיים, שתיהן בשנת 1988, אל משחקי החורף באינסברוק ואל משחקי הקיץ בסיאול.
האתלטים הסובייטים זכו ב-21 מדליות זהב, 20 מדליות כסף ו-15 מדליות ארד במשחקים באינסברוק וכן 2 מדליות ארד במשחקים בסיאול.
ואדים קלמיקוב (אנ') זכה עבור ברית המועצות ב-4 מדליות זהב ב-Track and field. במשחקי החורף זכתה ברית המועצות רק בתחום הסקי למרחקים.
ברנרד פרייברג, ברון פרייברג הראשון

לוטננט גנרל ברנרד סיריל פרייברג, ברון פרייברג הראשון (באנגלית: Bernard Cyril Freyberg, 1st Baron Freyberg;‏ 21 במרץ 1889 – 4 ביולי 1963) היה איש צבא ניו זילנדי יליד בריטניה, מעוטר צלב ויקטוריה, שכיהן בתפקיד המושל הכללי של ניו זילנד בין השנים 1946 – 1952.
פרייברג השתתף במהפכה המקסיקנית ושירת כקצין בצבא הבריטי במלחמת העולם הראשונה. הוא השתתף בנחיתות במערכת גליפולי והיה הגנרל הצעיר ביותר בצבא הבריטי במלחמת העולם הראשונה. מאוחר יותר הוא שירת בחזית המערבית, שם הוא עוטר בצלב ויקטוריה ושלוש פעמים באות השירות המצוין, ובכך הפך לאחד החיילים המעוטרים ביותר באימפריה הבריטית במלחמת העולם הראשונה. הוא אהב להיות במרכז הפעילות. וינסטון צ'רצ'יל כינה אותו "הסלמנדרה", בשל יכולתו לעבור דרך אש הקרב מבלי להיפגע.
במלחמת העולם השנייה הוא פיקד על חיל המשלוח של ניו זילנד בקרב על כרתים, במערכה בצפון אפריקה ובזירה האיטלקית. פרייברג היה מעורב בתבוסת בעלות הברית במערכה על יוון, הובס שוב כמפקד בבעלות הברית בקרב על כרתים ותפקד בהצלחה במערכה בצפון אפריקה כשהוא מפקד על הדיוויזיה הניו זילנדית השנייה, כולל בקרב אל-עלמיין השני.
באיטליה הוא הובס שוב בקרב על מונטה קאסינו כמפקד הכוחות, אך מאוחר יותר הוא היה זה ששחרר את פדובה ואת ונציה והיה מהראשונים שנכנסו לטריאסטה, שם הצליח להתמודד, ללא שפיכות דמים, מול הפרטיזנים של יוסיפ ברוז טיטו, על השליטה בחבל ונציה ג'וליה. עם סיום מלחמת העולם השנייה סיכם פרייברג עשר וחצי שנים של לחימה מול גרמניה.
ראשית חייו

ברנרד פרייברג נולד בריצ'מונד שבמחוז סארי שבאנגליה למשפחה שמוצאה היה בין השאר אוסטרי-גרמני. הוא היה בנם של ג'יימס פרייברג ושל אשתו השנייה, ג'וליה לבית המילטון. בהיותו בן שנתיים הוא עבר יחד עם הוריו לניו זילנד, שם הוא התחנך בבית הספר התיכון "ולינגטון קולג'" בין השנים 1897 – 1904. הוא היה שחיין מצטיין ובשנים 1906 ו-1910 הוא זכה באליפות ניו זילנד לשחייה למרחק 100 יארד.
ב-22 במאי 1911 הוא הוסמך רשמית כרופא שיניים. הוא עבד כעוזר לרופא שיניים בעיר מורינסוויל ומאוחר יותר השתלם בתחום בהמילטון ובלוין. בהיותו במורינסוויל הוא התבקש לשרת כקצין בצבא המילואים המקומי, אך הוא לא עבר את מבחני ההסמכה.
במרץ 1914 עזב פרייברג את ניו זילנד. קיים תיעוד על כך שהוא היה בסן פרנסיסקו ובמקסיקו, ושם ייתכן כי השתתף במהפכה המקסיקנית, שהתחוללה אז ועל פי המדווח הוא היה לקפטן תחת פיקודו של פנצ'ו וייה. בשומעו על פרוץ מלחמת העולם הראשונה באירופה באוגוסט 1914, הוא יצא לבריטניה דרך לוס אנג'לס (שם הוא זכה בתחרות שחייה) ודרך ניו יורק (שם הוא זכה בקרב אגרוף). הכספים שבהם הוא זכה בתחרויות מימנו את נסיעתו.
מלחמת העולם הראשונה

מיד עם פרוץ המלחמה יצא פרייברג לאנגליה ושם הוא התנדב לשירות. הוא הצליח להתגייס לגדוד השביעי של הבריגדה הימית המלכותית ובספטמבר 1914 הוא היה בחזית הבלגית. בסוף השנה פגש פרייברג בוינסטון צ'רצ'יל, הלורד הראשון של האדמירליות והוא הצליח לשכנע אותו להעניק לו מינוי בגדוד של הבריגדה הימית המלכותית השנייה, שהייתה חלק מדיוויזיית הצי המלכותי.
באפריל 1915 היה פרייברג מעורב במערכת גליפולי. בליל ה-24 באפריל, במהלך הנחיתות הראשונות של מדינות ההסכמה, שנערכו בעקבות הניסיון הימי הבלתי מוצלח לחסום את המצרים, התנדב פרייברג לשחות אל החוף במפרץ סארוס. ברגע שהגיע לחוף, הוא החל להדליק אבוקות כדי להסיח את דעתם של כוחות ההגנה העות'מאנים מאתר הנחיתה האמיתי של הכוחות בגליפולי. אף על פי שנתכה עליו אש טורקית עזה, הוא שב בבטחה ממשימתו ועל פעולתו זו הוא עוטר באות השירות המצוין. במהלך השהות בחצי האי הוא נפצע כמה פעמים באורח קשה והתפנה יחד עם הדיוויזיה שלו בינואר 1916.
במאי 1916 עבר פרייברג לצבא הבריטי בדרגת קפטן ברגימנט המלכה המלכותי. בכל אופן הוא המשיך לשרת באותה יחידה בדרגה זמנית של מייג'ור. יחד עם יחידתו הוא עבר לצרפת. במהלך השלבים האחרונים של הקרב על הסום, בעודו מפקד על הגדוד בדרגה זמנית של לוטננט קולונל, הוא הצטיין בכיבוש הכפר בוקור ועל כך הוענק לו צלב ויקטוריה. ב-13 בנובמבר 1916, בבוקור סור אנסר (אנ') שבצרפת, לאחר שהגדוד של פרייברג ביצע את ההתקפה הראשונית על החפירות הקדמיות של האויב, הוא התאושש וערך מחדש את חייליו והוביל אותם לתקיפה מוצלחת של הקו השני, שבמהלכה הוא נפצע פעמיים, אך המשיך לפקד על החיילים ולהחזיק בשטח כל אותו היום ובלילה שבא אחריו. בבוקר המחרת, כאשר הכוח שבפיקודו תוגבר, הוא תקף וכבש כפר שהיה מבוצר מאוד ולקח בשבי 500 חיילי אויב. אף על פי שנפצע פעמיים, בפעם השנייה באופן חמור יותר, סירב פרייברג לעזוב את קו החזית עד שהוא הוציא פקודות סופיות. פקודת היום שתוארה ב-London Gazette לרגל הענקת העיטור לפרייברג כללה את הדברים הבאים:
"האישיות, ההקרבה והזלזול בסכנה מצדו של קצין זה, אפשרו את האחיזה בשטחים שנתפסו אז ובנקודה זו התייצב קו החזית".
באותה עת שימש פרייברג לדוגמה ולמופת בחזית המערבית. מנהיגותו הנועזת נשאה מחיר: במהלך שירותו בצרפת הוא נפצע תשע פעמים ואנשים ששירתו איתו בהמשך הקריירה הצבאית שלו העידו שכמעט ולא היה חלק בגופו שלא נשא צלקות.
באפריל 1917 קודם פרייברג לדרגה זמנית של בריגדיר גנרל, אף על פי שדרגתו הקבועה הייתה עדיין רק של קפטן, והוא קיבל את הפיקוד על הבריגדה ה-173, שהייתה חלק מהדיוויזיה ה-58. הוא היה לקצין הצעיר ביותר בצבא הבריטי שנשא דרגת גנרל. באותה שנה הוענק לו תואר עמית מסדר מיכאל הקדוש וג'ורג' הקדוש. בספטמבר גרם פגז שהתפוצץ לרגליו לגרועה מכל הפציעות שלו. כאשר הוא שב לשירות בינואר 1918, הוא קיבל את הפיקוד על הבריגדה ה-88 של הדיוויזיה ה-29, שפעלה בהצטיינות במתקפת האביב במרץ-אפריל 1918 בספטמבר אותה שנה הוא עוטר שנית באות השירות המצוין.
בסוף המלחמה פיקד פרייברג על סקודרון פרשים של משמר הדרגונים השביעי, שכבש גשר בלסינס, דקה אחת לפני ששביתת הנשק נכנסה לתוקף וכך זכה באות השירות המצוין השלישי שלו. לאחר תום המלחמה הוענק לפרייברג צלב המלחמה הצרפתי. על פעולותיו לאחר המבצע הנועז שלו בסארוס הוא צוין לשבח חמש פעמים. יחד עם עיטור צלב ויקטוריה ואות השירות המצוין שהוענקו לו, הוא היה לאחד החיילים המעוטרים ביותר בצבאות האימפריה הבריטית במלחמת העולם הראשונה.
בין שתי מלחמות העולם

בראשית 1919 הוענק לפרייברג מינוי קבוע במשמר הגרנדירים והוא עסק בפעילות צבאית של עתות שלום, בצד ניסיונות לחצות את תעלת למאנש בשחייה. בין השנים 1921 – 1925 הוא היה קצין מטה במפקדת הדיוויזיה ה-44. הוא סבל מבעיות בריאות שצצו מפציעותיו הרבות וכחלק מתהליך ההחלמה שלו הוא ביקר בניו זילנד ב-1921.
ב-14 ביוני 1922 הוא נשא לאישה את ברברה מקלרן, בתם של סר הרברט ג'קיל ואשתו אגנס ואלמנתו של פרנסיס מקלרן, שהיה חבר הפרלמנט הבריטי ונהרג במלחמה. לברברה היו שני ילדים מנישואיה הקודמים ומאוחר יותר נולד לה ולברנרד בן בשם פול.
בבחירות הכלליות של 1922 הציג פרייברג בחוסר הצלחה את מועמדותו לפרלמנט מטעם המפלגה הליברלית במחוז הבחירה של דרום קארדיף. בשנים 1928 – 1930 הוא ייצג את ניו זילנד בוועד האולימפי הבינלאומי. ב-1927 הוא קודם לדרגה קבועה של מייג'ור, לאחר שהיה בדרגה קבועה של קפטן מאז 1916. הוא המשיך להיות קצין מטה (GSO2) בפיקוד המזרחי עד פברואר 1929 ואז הוא קודם לדרגת לוטננט קולונל ומונה לפקד על הגדוד הראשון של רגימנט מנצ'סטר.
ב-1931 קודם פרייברג לדרגת קולונל (בתוקף מ-1922) ומונה להיות עוזר קצין האספקה הראשי (Assistant Quartermaster General) של הפיקוד הדרומי. ב-1933 הוא כתב חיבור שנקרא "מחקר על ניהול יחידה" (A Study of Unit Administration), שהפך לספר לימוד לקציני אספקה. ב-1940 יצא חיבור זה במהדורה שנייה.
בספטמבר 1933 קודם פרייברג לתפקיד קצין מטה בכיר יותר (GSO1) במשרד המלחמה, לפני שהוא קודם לדרגת מייג'ור גנרל ביולי 1934. בעקבות קידום זה, שלו הוא זכה בגיל 45 בלבד, ניכר היה שהוא יועד לדרגים הגבוהים ביותר של הצבא. עם זאת, בבדיקות רפואיות שנערכו לו לפני הצבתו בהודו, התגלה שהוא סבל מבעיות בלב, למרות מאמצים רבים מצדו להסתיר אותם. לאחר שב-1936 הוענק לו התואר עמית מסדר האמבט, חויב פרייברג ב-10 באוקטובר 1937 לפרוש מן השירות.
המושל הכללי של ניו זילנד

פרייברג סיים את תפקידו כמפקד הדיוויזיה הניו זילנדית ב-22 בנובמבר 1945 ואז קיבל הצעה לכהן בתפקיד המושל הכללי של ניו זילנד, הראשון מנושאי תפקיד זה שגדל בניו זילנד. ב-3 במאי 1946 הוא עזב את לונדון בדרכו לתפקידו החדש, לאחר שהוענק לו תואר אביר מפואר של מסדר מיכאל הקדוש וג'ורג' הקדוש. הקריירה הצבאית שלו הסתיימה כאשר פרישתו נכנסה לתוקף ב-10 בספטמבר 1946. פרייברג שירת כמושל הכללי עד 1952. בתקופת כהונתו הוא לקח חלק פעיל מאוד בחיי המדינה וביקר בכל רחבי ניו זילנד ושטחי התלות שלה. ב-1 בינואר 1946 הוענק לו תואר אביר מסדר ג'ון הקדוש.
שנותיו האחרונות

ב-1951 הוענק לפרייברג תואר ברון פרייברג. לאחר תום תקופת כהונתו כמושל הכללי של ניו זילנד, שב פרייברג לאנגליה, שם הוא ישב לעיתים קרובות בישיבות בית הלורדים. ב-1 במרץ 1953 הוא מונה להיות סגן הנציב וסגן המושל של טירת וינדזור. ב-1955 נפתח בית הספר התיכון פרייברג בפלמרסטון נורת' שבניו זילנד. על שמו של פרייברג נקראו מספר רחובות בערי ניו זילנד וכן בריכת פרייברג במפרץ המזרחי של ולינגטון, שנפתחה ב-1963.
הלורד פרייברג מת בווינדזור ב-4 ביולי 1963 בעקבות קרע באחד מפצעיו מהמלחמה. הוא נקבר בחצר כנסיית סנט מרתה על הגבעה שליד גילפורד שבמחוז סארי. אשתו נקברה לצדו וכן בנם פול שעוטר בצלב הצבאי. גביע סר ברנרד פרייברג מוענק לזוכה במקצה היחידים באליפות ניו זילנד בחתירה. כמו כן נקרא על שמו אצטדיון רב-תכליתי באוקלנד.
ג'יימס קובורן

| --- | --- |

 לידה:  31 באוגוסט 1928 לורל, נברסקה, ארצות הברית 
 פטירה:  18 בנובמבר 2002 (בגיל 74) בוורלי הילס, קליפורניה, ארצות הברית 
 מקום קבורה:  בית הקברות ווסטווד וילג' 
 שם לידה:  James Harrison Coburn III 
 מדינה:  ארצות הברית 
 תקופת הפעילות:  1958–2002 (כ־44 שנים) 
 מקום לימודים:  לוס אנג'לס סיטי קולג'  אוניברסיטת דרום קליפורניה  תיכון קומפטון  בית הספר למשחק סטלה אדלר  אוניברסיטת קליפורניה בלוס אנג'לס  Compton College 
 בן או בת זוג:  Paula Murad Coburn 
 מספר צאצאים:  2 
 פרסים והוקרה:  פרס אוסקר לשחקן המשנה הטוב ביותר (1999)  כוכב בשדרת הכוכבים בהוליווד (1994) 
 https://www.jamescoburn.com/
 פרופיל ב-IMDb
 
ג'יימס הריסון קובורן השלישי (באנגלית: James Harrison Coburn III; ‏31 באוגוסט 1928 – 18 בנובמבר 2002) היה שחקן קולנוע אמריקאי, אשר גילם לרוב את הבחור הקשוח בסרטי אקשן ומערבונים, בין היתר "שבעת המופלאים", "גיהנום לגיבורים", "הבריחה הגדולה", "חידון בחרוזים", "גבר ללא חת", "פט גארט ובילי הנער", "צלב הברזל". בשנת 1998 זכה בפרס אוסקר לשחקן הטוב ביותר על תפקידו בסרט "פגיעה".